Španski jezik
Španski (kastiljski) je Iberijski romanski jezik i treći jezik na svijetu po broju govornika. Materni je jezik za 352 miliona ljudi, a ako se tom broju dodaju i oni kojima je španski jezik drugi jezik kojim se koriste onda ovim jezikom govori oko 417 miliona ljudi (prema procjenama iz 1999. godine). Većina ljudi koji govore španski su iz Srednje i Južne Amerike odnosno sa područja koji se naziva još i Latinska Amerika. Prema posljednjim istraživanjima, ovaj jezik ima najveću stopu rasta broja onih koji ga koriste i smatra se da će u dogledno vrijeme prestići i engleski jezik.